בלאק פריידיי (חגיגות)

בלאק פריידיי (באנגלית: Black Friday), המוכר גם כמד פריידיי (Mad Friday), פרנטיק פריידיי (Frantic Friday) ובלאק איי פריידיי (Black Eye Friday) הוא כינוי ליום שישי האחרון לפני חג המולד בבריטניה הגדולה.

זהו הלילה הפופולרי ביותר לעריכת מסיבות חג מולד במפעלים ובמשרדים, וכתוצאה מכך הוא אחד הלילות העמוסים ביותר בשנה עבור שירותי העזרה הראשונה והמשטרה.<ref></ref><ref></ref><ref></ref><ref></ref><ref></ref>

== שם ==
המונח Black Friday נוצר כעגה של שירות הבריאות הלאומי והמשטרה, ונכנס ללקסיקון הפופולרי. מאז 2013, החלה העיתונות להשתמש במונח Mad Friday,<ref></ref> על מנת למנוע בלבול עם בלאק פריידיי האמריקאי בנובמבר, שהפך ליותר ויותר פופולרי בבריטניה, עקב שיווק על ידי קמעונאים אמריקאים.

בחלקים מסוימים של בריטניה מוכר גם השם Black Eye Friday, בשל המספר הגבוה מהרגיל של קטטות שפורצות בברים, פאבים ומועדונים באזור.<ref>[http://www.cumberlandnews.co.uk/cumbrian-police-braced-for-black-eye-friday-1.286376?firstComment=0&commentview=1 The Cumberland News, 18 December 2008: "Cumbrian Police braced for Black Eye Friday"] Re-linked 2014-12-05</ref><ref>[http://www.cumbriacrack.com/2011/12/14/police-crackdown-on-violence-in-the-countdown-to-black-eye-friday/ Cumbria Crack, 14 December 2011: "Police crackdown on violence in the countdown to ‘Black Eye Friday’"] Re-linked 2014-12-05</ref><ref>[http://www.real-whitby.co.uk/black-eyed-friday-by-helen-hutchinson Real Whitby, 7 December 2012: Black Eyed Friday In Whitby] Re-linked 2014-12-05</ref>

לעיתים הוא נקרא Builders' Friday, כאשר הוא יום העבודה האחרון עבור עובדי בנייה רבים.

בכמה עיירות, בעיקר במחוז דבון, הוא מוכר גם בשם Factory Friday, כאשר הוא יום העבודה האחרון עבור עובדי מפעל רבים, שמסיימים את עבודתם בצוהרי אותו יום, ומבלים את שארית היום בבילוי בפאבים.

== חששות בטיחות ודרכי מניעה ==
כהכנה מראש לחגיגות, מתחילים גורמי המשטרה ושירותי העזרה הראשונה בהכנותיהם לבלאק פריידיי בתחילת חודש דצמבר. ארגון Ambulance Trusts הפועל ברחבי המדינה מתכנן ומציב תאי מעצר לשיכורים ("drunk tanks") במרכזי הערים כדי להקל את העומס בבתי החולים ובתאי המשטרה.<ref name="The Telegraph2"></ref> חלק מניידות השירות המובחרות יכולות לטפל בעד 11 אנשים בו-זמנית עם שמונה מיטות, מושבים עם רצועות ריסון ושתי מקלחות, ומחירן יכול להגיל לעד 500,000 ליש"ט.<ref name="The Telegraph2" /> במנצ'סטר, גלאי מתכות זמניים, או "קשתות סכין" (knife arches), הוצבו בחלקים העמוסים ביותר של העיר כדי להבטיח לציבור שלא יורשו כלי נשק מכל סוג שהוא.<ref name="BBC2"></ref>

=== רשתות חברתיות ===
בדצמבר 2013, קידמה משטרת מנצ'סטר רבתי את ההאשטאג #MadMancFriday, כדי לחשוף כמה מהדברים המביכים שחוגגים היו מוכנים לעשות, בתקווה שזה ירתיע אותם מלהשתכר בפומבי שוב בשנה הבאה.<ref name="Metro2"></ref>

ארגון Christian Nightlife Initiatives החל בקמפיין "StaySafe" שמטרתו לעודד התנהגות אחראית ברשתות החברתיות.<ref name="The Telegraph2" />

בדצמבר 2018, משטרת סקרבורו צייצה כל שיחת 999 שקיבלה כדי להעלות את המודעות. משערים כי בלאק איי פריידיי יוצר לחץ אדיר על המשאבים המקומיים באמצעות התנהגות אנטי-חברתית.<ref></ref>

== תאריכים ==
בלאק פריידיי מתרחש מדי שנה ביום שישי האחרון שלפני יום חג המולד.
{| class="wikitable"
!שנה
!תאריך
|-
|2016
|23 בדצמבר
|-
|2017
|22 בדצמבר
|-
|2018
|21 בדצמבר
|-
|2019
|20 בדצמבר
|-
|2020
|18 בדצמבר
|-
|-
|2021
|24 בדצמבר
|-
|-
|2022
|23 בדצמבר
|-
|-
|2023
|22 בדצמבר
|-
|}

== הערות שוליים ==

קטגוריה:אירועים בחודש דצמבר
קטגוריה:אירועי וחגיגות חג המולד
קטגוריה:הממלכה המאוחדת: תרבות